# Pablo Molinero i Martínez

Pablo Molinero i Martínez (Castelló de la Plana, 1977) és un actor de cinema, teatre i televisió valencià. També ha treballat en alguna ocasió com a director de teatre.

## Trajectòria

Es llicencià en Filologia anglesa per la Universitat Jaume I de Castelló de la Plana i fou alumne de l'Aula de Teatre de la mateixa universitat, en la qual creà el grup teatral La Casual al costat d'altres companys. Més endavant es traslladà a Barcelona per a fer estudis de dansa i interpretació. S'inicià com a actor professional en companyies de teatre de carrer com Visitants i, posteriorment, esdevingué membre de diferents agrupacions, entre elles Comediants i La Fura dels Baus. És integrant i fundador l'any 2003, al costat de David Climent i Pilar López, de la companyia de teatre Los Corderos, projecte basat en la idea de desenvolupar un llenguatge escènic no subordinat a la paraula escrita. Un dels seus papers més destacats és el personatge de Mateu a la sèrie de televisió La peste, dirigida per Alberto Rodríguez Librero.

## Obres
### Cinema

| Any | Títol | Personatge | Direcció |
| 2003 | ...De colores | Víctor | Rafa Montesinos |
| 2005 | Aquitania | León | Rafa Montesinos |
| 2011 | Terrados | Pablo | Demian Sabini |
| 2013 | Enxaneta | Cristobal | Alfonso Amador |
| 2017 | El somni s'ha acabat | | Pau Martínez |
| 2020 | L'estiu que vivim | | Carlos Sedes |
| 2020 | L'ofrena | | Ventura Durall |
| 2020 | La mort de Guillem | Guillem Agulló, pare de Guillem Agulló | Carlos Marqués-Marcet |

### Teatre

| Any | Títol | Teatre | Anotacions |
| | La banda del fin del mundo | | Companyia Los Corderos |
| 2014 | El hombre invisible | | Com a director. Monòleg sobre poemes de Fernando Pessoa i Oliverio Girondo |

### Televisió

| Any | Títol | Personatge | Direcció | Emissora | Anotacions |
| 2006 | Negocis de família | | Jaume Bayarri | Canal 9 | Episòdic |
| 2018-2019 | La peste | Mateo Núñez | Alberto Rodríguez Librero | Movistar+ | Paper principal |

## Premis

* 2018: Premi "Un futur de cine", atorgat pel Festival Cinema Jove de València

## Referències

* 1 2 Madrid, Virginia. «Pablo Molinero: «La paternidad es un chute de amor maravilloso»» (en castellà). LaVozDeGalicia.es, 07-05-2018. [Consulta: 25 setembre 2020].
* 1 2 «El hombre invisible». TeatreBarcelona.com. [Consulta: 25 setembre 2020].
* 1 2 3 4 «Pablo Molinero Martínez». ERAM.cat. [Consulta: 25 setembre 2020].
* ↑ «La peste. Recreando la Sevilla del XVI» (en castellà). ElPaís.com, 16-03-2017. [Consulta: 25 setembre 2020].
* ↑ Bosch, Manolo. «David Climent y Pablo Molinero regresan a sus orígenes en la UJI con un espectáculo “improbable”» (en castellà). NoMePierdoNiUna.net, 12-01-2017. [Consulta: 25 setembre 2020].
* 1 2 3 4 5 6 «Los actores Greta Fernández y Pablo Molinero serán premiados en Cinema Jove» (en castellà). LaVanguardia.com, 28-05-2018. [Consulta: 25 setembre 2020].
* ↑ «El actor de Castellón Pablo Molinero llega a la gran pantalla con ‘La Ofrenda’» (en castellà). ElPeriodicoMediterraneo.com, 10-05-2019. [Consulta: 25 setembre 2020].
* ↑ «[https://www.escenariosdesevilla.org/la-banda-del-fin-del-mundo/ La banda del fin del mundo loscorderos.sc]» (en castellà). EscenariosDeSevilla.org. [Consulta: 25 setembre 2020].

## Enllaços externs

* CinemaJove.com - Entrevista a l'actor
* MesalaFilms.com - Fitxa de l'actor (castellà)